ПРАВИЛНИК О РАДУ МЕЂУНАРОДНОГ БИЈЕНАЛА РАДОВА НА ПАПИРУ ПРИЈЕДОР

1. Организатор Међународног бијенала умjетности радова на папиру (у даљем тексту: Бијенале) је Јавна установа Матични музеј Козаре Приједор у Приједору (у даљем тексту: Организатор), Николе Пашића б.б, 79101 Приједор, Република Српска, БиХ. ЈИБ: 4400672990001; Матични број: 01369873. уз подршку (суфинансирање), Града Приједор.

2. Бијенале се одржава сваке друге године. Мјесто отварања Бијенала је ЈУ Матични музеј Козаре Приједор у Приједору, Николе Пашића б.б, 79101 Приједор.

3. Службени језици Бијенала су српски и енглески.

4. Правилник Бијенала доноси Управни одбор Организатора на приједлог директора Музеја Козаре.

5. Конкурс је отворен за све умјетнике који прихватају услове учешћа. Умјетници задржавају потпуну слободу избора теме и технике, у складу са чланом 6. oвог Правилника. За излагање ће бити прихваћени само оригинални радови, настали у посљедње двије године, које Селекциона комисија буде вредновала као дјела високог умјетничког и професионалног домета. Умјетници конкуришу са највише два рада, искључиво у истој изложбеној категорији.

6. Изложбене категорије су: 1. цртеж и графика; 2. сликарство; 3. интермедија.

7. Максимално дозвољене димензије радова су А4 формата (21.0 x 29.7цм, 8.27 x 11.69 инча), неурамљени, искључиво на папиру.

8. Радови треба да буду потписани. На полеђини рада потребно је графитном оловком написати име и презиме, адресу, назив рада, тенику и годину настанка.

9. По пријему радова, техничку селекцију врши Техничка комисија састављена од радника Музеја.

10. Приликом пријема, Техничка комисија ће одбити све радове који одступају од назначених димензија, наведених у члану 7. Правилника. Радови одбијени на овај начин биће враћени ауторима.

11. Аутори који не доставе доказ о уплаћеној партиципацији биће одбијени на техничкој селекцији, а њихови радови враћени прије изложбене селекције Бијенала.

12. Техничка комисија ће извршити преглед исправности радова приликом пријема и направити записник о њиховом евентуалном оштећењу. Организатор не сноси одговорност за оштећење радова у транспорту.

13. Пријаве на конкурс, уз пратећу документацију, подносе се на Пријавном формулару који се може добити од Организатора. Такође, пријавни формулар се може добити електронском поштом, са адресе: bijenaleprijedor@gmail.com или преузети са сајта Организатора:  <http://bijenale.com/> или <http://www.muzejkozare.org/> Организатор признаје и фотокопиран Пријавни формулар. 14. Пријавни формулар попунити читко, штампаним словима, са свим траженим подацима. Подаци из Пријавног формулара биће употребљени за каталог Бијенала. Аутори се обавезују да благовремено обавијесте Организатора о евентуалној промјени адресе. 15. Радови, пријавни формулар и потврда о уплати партиципације (са именом и презименом учесника) достављају се на адресу: Треће међународно бијенале радова на папиру, ЈУ Матични музеј Козаре, Николе Пашића б.б, 79101 Приједор, Република Српска, Босна и Херцеговина

16. Сви учесници плаћају партиципацију, осим аутора који на Бијеналу учествују по званичном позиву Организатора и аутора из Приједора. У случају да Селекциона комисија не прихвати рад за излагање, партиципација се не враћа аутору.

17. Партиципација се не може компензовати радовима.

18. Аутори радове могу поклонити Организатору. Аутор је сагласан да је поклон неопозив и безуслован и да Организатор постаје власник рада. Уколико се Аутор одлучи да поклони рад Организатору, испуњава и потписује посебан формулар који се може добити електронском поштом, са адресе: bijenaleprijedor@gmail.com, или преузети са сајта Организатора: <http://bijenale.com/> или <http://www.muzejkozare.org/> Поклоњени радови ће бити враћени аутору уколико Селекциона комисија не прихвати ни један од радова за излагање.

19. Обавјештење о резултатима селекције биће доступно на сајту Организатора: <http://bijenale.com/> или <http://www.muzejkozare.org/>

20. Трошкове повратка радова и доставе каталога сноси Организатор.

21. Радове ће оцјењивати Међународни жири за награде, састављен од истакнутих ликовних стваралаца, историчара умјетности или ликовних критичара.

22. Одлуке Међународног жирија су коначне.

23. Награде Бијенала су три равноправне награде у свакој изложбеној категорији. Награде не морају бити додијељене у свим изложбеним категоријама, а у једној категорији може бити додијељено више равноправних награда. Жири може додијелити и друге, специјалне награде и признања.

24. Награђени радови остају у Збирци Бијенала као власништво Организатора.

25. Организатор ће публиковати типски каталог са каталошким подацима и репродукцијом једног рада сваког излагача. Аутори се одричу права накнаде за репродуковање рада у каталогу, као и за пропаганду изложбе у цјелини.

26. Сваки излагач добија примјерак каталога без надокнаде.

27. Организатор сноси одговорност за радове од тренутка преузимања, до тренутка предаје рада у пошти. Аутори, чији радови, евентуално буду оштећни кривицом Организатора, биће обештећени у износу који ће утврдити стручна комисија Организатора.

28. Одлуке о изложбеним категоријама, календару манифестације, партиципацији и висини награда доноси Управни одбор за сваки Бијенале посебно. Одлуке чине саставни дио Правилника.

29. У случају ванредних околности, изложба неће бити одржана.

30. Потписивањем Пријавног формулара, аутор прихвата све наведене одредбе Правилника Бијенала.

31. Измjене и допуне Правилника вршиће се по поступку за његово доношење.

32. Овај Правилник ступа на снагу након усвајања од стране Управног одбора.

ИЗЛОЖБЕНЕ КАТЕГОРИЈЕ, КАЛЕНДАР МАНИФЕСТАЦИЈЕ, ПАРТИЦИПАЦИЈА, НОВЧАНE НАГРАДE И ЖИРИ 3. МЕЂУНАРОДНОГ БИЈАНАЛА РАДОВА НА ПАПИРУ ПРИЈЕДОР 2020.

1. ИЗЛОЖБЕНЕ КАТЕГОРИЈЕ:

**1. цртеж и графика; 2. сликарство; 3. интермедија.**

2. КАЛЕНДАР МАНИФЕСТАЦИЈЕ:

**- Конкурс је отворен: од 1.1. 2020. до 15.3.2020. године**

**- Селекција и жирирање радова: од 27.4.2020. до 30.4.2020. године**

**- Рок за повратак одбијених радова: 30.6.2020. године**

**- Свечано отварање изложбе: 20.8. 2020. године**

**- Изложба траје: од 20.8.2020. до 26.9.2020. године**

**- Рок за повратак радова: 31.12. 2020. године**

3. ПАРТИЦИПАЦИЈА:

- Домаћи аутори плаћају партиципацију у нето износу од 10 КМ.

Уплате се врше на РПН-ФОНД 02 Града Приједора, на начин прописан инструкцијама за плаћање учесника из Босне и Херцеговине, које се могу преузети са сајта Организатора

- За ауторе из иностраних земаља партиципација, по пријави, износи (нето) 10 евра, на девизни рачун Града Приједора, а на начин прописан инструкцијама за уплату из иностранства, које се могу преузети са сајта Организатора.

4. НОВЧАНЕ НАГРАДЕ:

Додијелиће се три равноправне награде у висини од 500 евра, за сваку изложбену категорију. Награде ће бити уплаћене на текућe рачунe награђених аутора.

5. ЖИРИ

Чланови међународног жирија Трећег међународног бијенала радова на папиру су:

**Francisco Araya (Чиле),**

**Лепосава Милошевић Сибиновић (Србија),**

**Предраг Марјановић (Босна и Херцеговина).**